**VSMPO-AVISMA** (ven. ОАО Корпорация ВСМПО-АВИСМА,  *OAO Korporatsija VSMPO-AVISMA*) on yksi Venäjän keskeisistä kaivos- ja metalliteollisuusyhtymistä. Se on maailman suurin titaanin ja suuri alumiinin tuottaja. Yhtiön päätuotteet valmistetaan titaanista, sen yhdisteistä kuten ferrotitaanista. Tuotannossa ovat myös alumiini ja sen yhdisteet, teräs ja nikkelipohjaiset yhdisteet. Näistä valmistetaan tankoja, levyjä, kalvoja, putkia ja kehittyneempiä rakenteita kuten kuluttajamarkkinoille suunnattuja ajoneuvojen alumiinivanteita. Yhtiön titaani- ja alumiinituotteita käytetään runsaasti ilmailun, koneenrakennuksen, laivanrakennuksen ja muiden teollisuusalojen tarpeisiin.

Yhtiön palveluksessa työskentelee noin 19 000 henkeä.

Yhtiö toimittaa metallituotteitaan 300 asiakasyritykselle kaikkiaan 48 maahan. Yhtiön merkittäviin asiakkaisiin lukeutuvat Boeing, Embraer, Rolls-Royce, Airbus, Goodrich, Pratt & Whitney, Safran ja Messier-Bugatti-Dowty sekä venäläinen ilmailuteollisuus. Keskeisten asiakkaittensa kanssa yhtiö on sopinut kumppanuussopimuksia. Esimerkiksi 100 prosenttia Embraerin käyttämästä titaanista tulee VSMPO-AVISMA -yhtymästä. Boeingilla osuus on 35%, EADS:llä (Airbus) 65% ja Goodrichillä 90%.

Yhtiön pääkonttori on Uralin itäpuolella Sverdlovskin alueen Verhnjaja Saldan kaupungissa. Yhtiön osake on noteerattu Moskovan pörssiissä (MCX:VSMO). Yhtiön jouduttua taloudellisiin ongelmiin Venäjän valtionkorporaatio Rosteh osti enemmistön yhtiön osakkeista turvatakseen ilmailuteollisuudelle keskeisen tuotantoalan jatkuvuuden ja hallinnan. Vuonna 2012 Rosteh myi kuitenkin runsaan 45 prosentin osakeomistuksen ja jätti itselleen yhä 25 prosentin (+1 osake) omistusosuuden. Yhtiön johdolle siirtyi 50% (+1 ääni) osakekannasta. VSMPO-AVISMA hallitse noin 30 prosenttia maailman titaanintuotannosta. 

RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan 48 suurimmaksi. Yhtiön arvoksi arvioitiin 87,312 miljardia ruplaa vuoden 2013 lopussa (+18,6 % edellisvuoteen).

Lähteet
-------

1. 1 2 3 4 5 6  Korporatsiya VSMPO-AVISMA OAO (VSMO.MM) Reuters, reuters.com. Viitattu 17.8.2014. (englanniksi)
2. ↑  Management VSMPO-AVISMA, vsmpo.ru. Viitattu 25.3.2023. (englanniksi)
3. 1 2  Kontakty VSMPO-AVISMA, vsmpo.ru.  Arkistoitu 23.7.2014. Viitattu 17.8.2014. (venäjäksi)
4. 1 2 3 4 5 6  VSMPO-AVISMA Rosteh, rostec.ru.  Arkistoitu 19.8.2014. Viitattu 17.8.2014. (englanniksi)
5. ↑  Partners VSMPO-AVISMA, vsmpo.ru.  Arkistoitu 19.8.2014. Viitattu 17.8.2014. (englanniksi)
6. ↑  Airbus and VSMPO-AVISMA to reinforce partnership (Lehdistötiedote)  27.8.2013. Airbus, airbus.com.  Arkistoitu 19.8.2014. Viitattu 17.8.2014. (englanniksi)
7. ↑  VSMPO-AVISMA world titanium giant gets back its shares  27.11.2012. rt.com. Viitattu 17.8.2014. (englanniksi)
8. ↑  Putin podpisal zakon o pereimenovanii goskorporatsii "Rostehnologii" v "Rosteh" (Putin allekirjoitti nimenvaihdoksen: Rostecnologiista Rosteh)  23.7.2014. Moskova:  itar-tass.ru. Viitattu 17.8.2014. (venäjäksi)
9. ↑  TOP-100 krupneiših po kapitalizatsii kompanii Rossii - 2014 (Venäjän TOP-100 markkina-arvoltaan suurimmat yritykset 2014) RIArating.ru. Viitattu 17.8.2014. (venäjäksi)

Aiheesta muualla
----------------

* Company Profile for VSMPO-AVISMA Corp (VSMO) (englanniksi) (bloomberg.com)

|  |  |  |  |  |  |
| --- | --- | --- | --- | --- | --- |
| 

| * n
* k
* m
Venäjä Venäjän suurimmat yritykset (Global 2000) |
| --- |
|  |
| 
1. Gazprom
2. Rosneft
3. Lukoil
4. Surgutneftegaz
5. Novatek
6. Sberbank
7. Transneft
8. Nornickel
9. VTB
10. Tatneft
11. Rosseti
12. NMK
13. Polyus
14. Severstal
15. Inter RAO
16. Sistema
17. MMK
18. Magnit
19. Moskovan pörssi
20. ALROSA
21. Aeroflot
22. Polymetal International
23. Moskovan luottopankki

 |
|  |
| Tilanne 2020 |

 |